b'\n_START_ARTICLE_\nEspen Skj\xc3\xb8nberg\n_START_SECTION_\nTeater\n_START_PARAGRAPH_\nSkj\xc3\xb8nberg har v\xc3\xa6rt tilknyttet flere norske teatre, blant andre Nationaltheatret, Oslo Nye Teater og Det norske teatret. V\xc3\xa5ren 2007 gjestet han igjen Nationaltheatret i rollen som Vladimir i suksessen Vente p\xc3\xa5 Godot, som var inne i sin fjerde sesong ved teatret. V\xc3\xa5ren 2008 spilte han dommeren i Henrik IV p\xc3\xa5 Det Norske Teatret. I \xc3\xa5rene 2001\xe2\x80\x932004 turnerte han landet rundt med monologen \xc2\xabGrand Old Man\xc2\xbb (skrevet av Lars Saabye Christensen og regi Per Olav S\xc3\xb8rensen) til publikums og kritikernes store hyllest. Skj\xc3\xb8nberg var fremdeles aktiv p\xc3\xa5 Nationaltheatrets scene h\xc3\xb8sten 2012 i Kardemomme by som Tobias i t\xc3\xa5rnet.\n_START_SECTION_\nFilm og fjernsyn\n_START_PARAGRAPH_\nSkj\xc3\xb8nberg filmdebuterte allerede som 13-\xc3\xa5ring i 1937, og har hatt mange filmroller.\n_START_SECTION_\nFamilie\n_START_PARAGRAPH_\nEspen Skj\xc3\xb8nberg var gift to ganger. Annen gang med skuespilleren Mona Hofland fra 1959 til hun d\xc3\xb8de i 2010. Hans s\xc3\xb8nn fra et tidligere ekteskap er skuespiller og regiss\xc3\xb8r Jo Skj\xc3\xb8nberg. Hans foreldre var skuespillerparet Henny Skj\xc3\xb8nberg og Eugen Skj\xc3\xb8nberg, og hans bror var skuespiller og regiss\xc3\xb8r P\xc3\xa5l Skj\xc3\xb8nberg.'